ຕົວ ​ມົວ ​​ນັກ​ສະ​ແດງ​ຮູບ​ເງົາ ອາ​ເມ​ຣິ​ກັນ ເຊື້ອ​ສາຍ​ລາວ ເຜົ່າ​ມົ້ງ ເລົ່າ​ສູ່​ຟັງ ກ່ຽວ​ກັບ​ບົດ​ບາດ​ຂອງ​ລາວ ໃນ​ເລື່ອງ ມູ​ລານ
ທ້າວຕົວ ມົວ ຄົນອາເມຣິກັນ ເຊືິ້ອສາຍລາວເຜົ່າມົ້ງ ສະແດງເປັນໂຕປະກອບ ຢູ່ໃນຮູບເງົາເລື້ອງມູລານ (Mulan) ສ້າງໂດຍໂຮລີວູດ ທີ່ຈະນຳອອກສາຍຢູ່ຕາມໂຮງຮູບເງົາຕ່າງໆຢູ່ທົ່ວໂລກ ໃນເດືອນມີນາ 2020 ຈະມາເຖິງນີ້. 
ສະບາຍດີ ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວປະຈຳແລງວັນພະຫັດ ມື້ນີ້ເຮົາຈະພາທ່ານໄປຮູ້ຈັກ ກັບທ້າວຕົວ ມົວ ຄົນອາເມຣິກັນເຊືິ້ອສາຍລາວເຜົ່າມົ້ງ ທີ່ສະແດງເປັນໂຕປະກອບຢູ່ໃນຮູບເງົາເລື້ອງ “ມູລານ” ສ້າງໂດຍບໍລິສັດໂຮລີວູດ ທີ່ ຈະນຳອອກສາຍຢູ່ຕາມໂຮງຮູບເງົາຕ່າງໆຢູ່ທົ່ວໂລກໃນເດືອນມີນາ ຈະມາເຖິງນີ້ ນະວະນະຍາຍເລື້ອງມູລານ ແລະຄວາມເປັນມາ ຂອງ ທ້າວຕົວ ມົວ ເປັນຢ່າງໃດ ນັ້ນ ກິ່ງສະຫວັນ ຈະນຳມາສະເໜີທ່ານ ໃນອັນດັບຕໍ່ໄປ ຮົວ ມູລານ (Hua Mulan) ແມ່ນຊື່ນັກລົບແມ່ຍິງຈີນ ຢູ່ໃນນະວະນິຍາຍໂບຮານ ນິ ທານເລື້ອງນີ້ ຂຽນໄວ້ຢູ່ໃນກາບກອນຂອງຈີນ ທີ່ເວົ້າວ່າ ນາງຮົວ ມູລານ ໄດ້ປອມ ໂຕເປັນຜູ້ຊາຍ ເພື່ອເຂົ້າໄປເປັນທະຫານແທນພໍ່ຂອງນາງທີ່ຖືກເກນ ແລະກໍເຖົ້າແກ່ ແລ້ວ ນາງມູລານ ໄດ້ສູ້ລົບຢູ່ເປັນເວລາສິບສອງປີ ໄດ້ຮັບກຽດຕິຍົດສູງ ແຕ່ວ່ານາງ ປະຕິເສດບໍ່ຮັບເອົາລາງວັນໃດໆ ແລະຕໍ່ມາໄດ້ອອກບຳນານມາຢູ່ບ້ານຂອງລາວ ນິທານໂບຮານດັ່ງກ່າວນີ້ ໄດ້ກາຍມາເປັນເລື້ອງທີ່ຕື່ນເຕັ້ນຢູ່ໃນສະໄໝໃໝ່ ບໍລິສັດ ສ້າງຮູບເງົາໂຮລີວູດ (Holly Wood) ຂອງສະຫະລັດ ເຄີຍໄດ້ສ້າງຮູບເງົາກາຕູນ ເລື້ອງນີ້ຂຶ້ນມາເປັນເທື່ອທຳອິດ ແລະໄດ້ນຳອອກສາຍສູ່ສາຍຕາ ໃນ ລະດູຮ້ອນປີ 1998 ຢູ່ໃນທົ່ວໂລກ ຫຼັງຈາກນັ້ນມາເປັນເວລາ 12 ປີ ໂຮລີວູດ ໄດ້ກັບຄືນມາສ້າງຮູບເງົາເລື້ອງ “ມູລານ” ນີ້ຄືນໃໝ່ອີກ ແຕ່ເທື່ອນີ້ໄດ້ເອົາຄົນມາເປັນໂຕສະແດງ ຢູ່ໃນຮູບເງົາເລື້ອງມູລານນີ້ມີຄົນ ອາເມຣິກັນເຊື້ອສາຍລາວເຜົ່າມົ້ງຄົນນຶ່ງຊຶ່ວ່າ ທ້າວຕົວ ມົວ ປັດຈຸບັນ ອາຍຸ 33 ປີ ລາວ ເກີດຢູ່ສູນອົບພະຍົບປະເທດໄທໃນປີ 1987 ບ່ອນທີ່ພໍ່ແມ່ຂອງລາວ ໄດ້ຫລົບໜີສົງຄາມ ຈາກປະເທດລາວໃນຊຸມປີ 1975 ເວລາທ້າວຕົວ ມົວ ອາຍຸໄດ້ 6 ເດືອນ ຄອບຄົວຂອງ ລາວໄດ້ເຂົ້າມາຕັ້ງຖິ່ນຖານຢູ່ລັດມິນເນໂຊຕາ ທາງພາກກາງຂອງສະຫະລັດ ທ້າວຕົວ ມົວ ເວົ້າວ່າ ລາວແມ່ນຄົນເຊື້ອສາຍລາວ ເພາະວ່າພໍ່ແມ່ຂອງລາວເກີດໃຫຍ່ຢູ່ໃນປະ ເທດລາວ ທ້າວຕົວ ມົວ ບໍ່ສາມາດເວົ້າພາສາລາວໄດ້ດີ ແຕ່ມີຄວາມຮູ້ກ່ຽວກັບປະຫວັດ ສາດຄວາມເປັນມາຂອງລາວ ແລະການຍົກຍ້າຍ ຊຶ່ງລາວໄດ້ກ່າວເປັນພາສາອັງກິດ ໃນເບື້ອງຕົ້ນສູ່ ວີໂອເອ ຟັງດັ່ງນີ້: ຊາວອາເມຣິກັນເຊື້ອສາຍລາວເຜົ່າມົ້ງ ໄດ້ມີບົດບາດອັນສຳຄັນຫຼາຍໆຢ່າງຢູ່ໃນສະຫະ ລັດອາເມຣິກາ ໂດຍສະເພາະດ້ານທະຫານ ດ້ານການສຶກສາ ການປົກຄອງ ແລະສິນ ລະປະ ແລະອື່ນໆ ສິ່ງທີ່ໜ້າສົນໃຈອີກຢ່າງນຶ່ງນັ້ນກໍຄື ການເປັນນັກສະແດງຢູ່ວົງການ ໂຮລີວູດດັ່ງທີ່ ທ້າວຕົວ ມົວ ກ່າວສູ່ວີໂອເອຟັງວ່າ: ທ້າວຕົວ ມົວ ໄດ້ກ່າວເຖິງປະສົບການ ຂອງການສະແດງຮູບເງົາສູ່ຟັງວ່າ: ໃນການຖ່າຍທຳຮູບເງົາທີ່ຍິ່ງໃຫຍ່ ເຂົາເຈົ້າຕ້ອງໄດ້ຊອກຫາສາກ ອັນເປັນສະຖານທີ່ ໃຫ້ເຂົ້າກັບບັນຍາກາດຂອງເລື້ອງ ຊຶ່ງທ້າວຕົວ ມົວ ກ່າວເຖິງຕອນນີ້ວ່າ : ຫຼັງຈາກຮູບເງົາເລື້ອງມູລານຈົບລົງໄປແລ້ວ ຈະມີການສ້າງຮູບເງົາເລື້ອງໃໝ່ອີກຢູ່ທີ່ລັດ ມິນເນໂຊຕາ ໃນລະດູໃບໄມ້ຫລົ່ນປີນີ້ ເລື້ອງ “Harvest” ຫຼືເກັບກ່ຽວ ຊຶ່ງເປັນເລື້ອງກ່ຽວ ກັບ “ຄວາມສຳພັນສຳພັນຂອງພໍ່” ທີ່ຈະຖ່າຍທຳຢູ່ໃນລັດມິນເນໂຊຕາ ທີ່ຈະມີປະຊາຄົມ ມົ້ງ ລາວ ແລະໄທເຂົ້າຮ່ວມ ເພາະວ່າຢູທີ່ນີ້ ມີປະຊາຊົນເອເຊຍຫຼາຍ ແລະຮູບເງົານີ້ ເປັນການສ້າງຂອງໂຮລີວູດ ແຕ່ເປັນຮູບເງົາຂະໜາດນ້ອຍ ທ້າວຕົວ ມົວ ກ່າວຕໍ່ ວີໂອເອ ວ່າ ລາວແມ່ນຄົນລາວ ເພາະວ່າພໍ່ແມ່ອ້າຍນ້ອງຂອງລາວ ມາຈາກປະເທດລາວ ລາວມັກອາຫານລາວ ແຕ່ບໍ່ສາມາດປາກພາສາລາວໄດ້ດີເທົ່າທີ່ຄວນ